《再用九日韵答何邵卿二首》
宋代·李石

习气仍余酒后狂，十年坐斥醉中乡。
读书窗外千堆雪，利剑床头一匣霜。
收拾微吟追李杜，研摩小楷逼苏黄。
他文逍遣随儿辈，颇笑翁痴作一囊。

作者简介：李石。少负才名，既登第，任大学博士，出主石室，就学者如云。蜀学之盛，古今鲜俪。后卒成都，时作山水小笔，风调远俗。卒年七十外。